Publication: Magyar Közlöny
Issue: MK-2010-141 (Year: 2010, Number: 141)
Era: contemporary
Section: A 2010. évi LXII. törvény azonban a Kvjt.-vel összhangban nem módosította a Ve. 8. számú mellékletét, mely
Paragraph Index: 19

A 2010. évi LXII. törvény azonban a Kvjt.-vel összhangban nem módosította a Ve. 8. számú mellékletét, mely a települési kisebbségi önkormányzati választás szavazólapjának mintáját határozza meg. A minta továbbra is azt a tájékoztatást tartalmazza, hogy „Érvényesen szavazni legfeljebb 5 jelöltre lehet!”. Az azonos jogforrási szinten elhelyezkedõ jogszabályok közötti ellentmondás feloldása jogalkalmazói feladat – ebben a vonatkozásban valamennyi választási szerv jogalkalmazónak minõsül. A Kvjt. és a Ve. rendelkezéseinek együttes, rendszertani értelmezése alapján, valamint arra tekintettel, hogy a Kvjt. módosítására a Ve. mellékletében szereplõ adattartalom elfogadását követõen került sor, az Országos Választási Bizottság álláspontja szerint a települési kisebbségi önkormányzati választás jogszerûsége kizárólag abban az esetben biztosítható, ha az anyagi jogi törvényben rögzített, a választás rendszerét meghatározó szabályok végrehajtását szolgáló szavazólapmintát a helyi választási bizottság a következõ tájékoztató szöveggel fogadja el: „Érvényesen szavazni legfeljebb 4 jelöltre lehet!”. Dr. Bordás Vilmos s. k., az Országos Választási Bizottság elnöke Az Országos Választási Bizottság 7/2010. (IX. 6.) OVB állásfoglalása az ajánlószelvények postai úton történõ gyûjtésérõl Az Országos Választási Bizottság – 2010. augusztus 31-én megtartott ülésén – a választási eljárásról szóló 1997. évi C. törvény (a továbbiakban: Ve.) 90/A. § (4) bekezdés a) pontjában, 99/K. § (5) bekezdés a) pontjában és 105/A. §

Source: https://magyarkozlony.hu/hivatalos-lapok/ec0d9581867d6c229ea055a723d9177cc44b0ee2/dokumentumok/7b6b2ce0e3aaef4bdc3121fcb7d3169e2660f79f/letoltes